
ועדת העליה, הקליטה והתפוצות 

2.1.2007


הכנסת השבע עשרה 

מושב שני                                                                                      נוסח לא מתוקן 

פרוטוקול מס' 59

מישיבת ועדת  העליה, הקליטה והתפוצות

יום שלישי, י"ב בטבת התשס"ז (2 בינואר 2007),שעה 09:25

סדר היום: 

הצעה לסדר היום בנושא: מכירת ספרות אנטישמית בחנות הפרלמנט באוקראינה – הצעה לסדר היום של חברת הכנסת קולט אביטל – אישור מסקנות.

נוכחים: 

חברי הוועדה:

מיכאל נודלמן – היו"ר 

רוברט אילטוב 

יוסף שגל 

מנהלת הוועדה:  דנה גורדון 

רשמה וערכה: הדר אלטשולר - חבר המתרגמים בע"מ 

הצעה לסדר היום בנושא: מכירת ספרות אנטישמית בחנות הפרלמנט באוקראינה – הצעה לסדר היום של חברת הכנסת קולט אביטל – אישור מסקנות.

היו"ר מיכאל נודלמן: 

בוקר טוב, אני מתכבד לפתוח את ישיבת ועדת העליה, הקליטה והתפוצות.


אנחנו צריכים לאשר מסקנות מישיבה קודמת על אוקראינה. 

דנה גורדון: 

המסקנות להצעה לסדר יום של חברת הכסת קולט אביטל בנושא מכירת ספרות אנטישמית בחנות הפרלמנט באוקראינה והמסקנות שהועדה מתבקשת לאשר זה שהועדה תפנה ליושב הראש הפרלמנט האוקראיני בקריאה אחת לפטר לאלתר את עובדי  המכון לאנטישמיות והכחשת השואה.  שתיים, לפעול בתוקף למיגור תופעות האנטישמיות  באוקראינה ובכך לפעול לחיזוק הדמוקרטיה באוקראינה. הועדה קוראת למשרד החוץ לפעול במשנה תוקף למיגור האנטישמיות. 

היו"ר מיכאל נודלמן: 

חברי הכנסת, אנחנו  מאשרים. בנוסף לזה אני רוצה להגיד שקיבלתי מכתב משגריר אוקראינה בישראל והוא כותב שהיתה שם ועידה בנושא האנטישמיות ואחרי הועידה, ב- 22 לדצמבר 2006 התקיימה עוד ישיבה והם גינו את כל  הדברים שקשורים לאנטישמיות. עוד יש  אתם זוכרים שדיברנו על מכון מהוף זה מכון ניהול, אתם יודעים שהיה שם משפט ובית המשפט סגר 26 סניפים שלו. אחר כך היה עוד משפט ובית המשפט נמנע מסגירה וב- 28 אני חושב  שהרעש  שעשינו לגבי הספרים והאנטישמיות השפיע כי בית המשפט של קייב נמנע ממהוף שהיו שם ב- 26 ערים ולא יהיו, סגרו אותם סופית. אני חושב שזה עסק גדול אבל אי אפשר לדעת מה יהיה מחר. אולי יש עוד בית משפט שיפתח אותם. 

הישיבה ננעלה בשעה  09:30.
